als_Latn dik_Latn sag_Latn
Sigurohet kredia prej 17 milion eurosh për rehabilitimin e spitaleve
Sigurohet kredia që do të ndryshojë gjendjen në spitalin e sëmundjeve të brendshme në Qendrën Spitalore Universitare “Nënë Tereza”, si dhe përmirësimin e Shërbimit të Kirurgjisë Plastike, si dhe ristrukturimin e pajsijen me mjete mjekësore të disa qendrave të tjera mjekësore, jo vetëm në kryeqytet por edhe në rrethe. Konfirmimi është bërë gjatë ditës së djeshme nga ministri i Shëndetësisë Ilir Beqaj, ku ka shtuar se shumë shpejt do të nisë dhe puna në terren për të zbatuar projektet konkrete. Duke marrë pjesë në inspektimin e Qendrës Shëndetësore numër 1, pranë Vilave Amerikane në Tiranë, e cila tashmë po i nënshtrohet rikonstruksionit me ndihmën e misionit amerikan dhe personelit të ambasadës së këtij shteti në vendin tonë. Gjatë këtij aktiviteti Beqaj ka deklaruar se: ”Para 9 ditësh bordi i guvernatorëve të Këshillit të Evropës miratoi një kredi të re, 17 milion euro me interesa të favorshme dhe 1.5 milion euro grand për të fuqizuar Kirurgjinë e Përgjithshme dhe për të rehabilituar spitalin e sëmundjeve të brendshme në QSUT, por sigurisht edhe programet tona do të vazhdojnë edhe në Korçë, Gjirokastër, Tiranë”. Sipas ministrit Beqaj ky është një mesazh i shumfishtë, pasi përmirësimi i gjendjes në këtë qendër do të ndihmojë në kontrollin e shëndetit të rreth qindra banorëve që vizitohen pranë kësaj qendre çdo ditë. Duke marrë pjesë në këtë aktivitet Ambasadori Amerikan Aleksandër Arvizu, ka theksuar se SHBA do të vijojë të mbështesë Shqipërinë në fushën e shëndetit. Në këtë qendër shëndetësore marrin shërbim 3000 banorë, dhe kryhen çdo ditë mbi 100 vizita.
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn unk als_Latn unk als_Latn unk als_Latn unk als_Latn unk knc_Latn